Nafarroako Parlamentuko Mahaiak, 2023ko otsailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nuria Medina Santos andreak aurkeztutako galdera, legegintzaldi honetan lanbide arteko gutxieneko soldata 1080 eurora bitarte igo izanaren balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko otsailaren 20an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Nuria Medina Santos andreak, Legebiltzarreko Erregelamenduak ezarritakoaren babesean, honako galdera hau egiten du, Nafarroako Gobernuko lehendakariak Osoko Bilkuran ahoz erantzun dezan:

Espainiako Gobernuak ia ehuneko 40 igo du lanbide arteko gutxieneko soldata legegintzaldi honetan, 1080 eurokoa izateraino. Nafarroako Gobernuak zer balorazio egiten du horri buruz?

Iruñean, 2023ko otsailaren 16an

Foru parlamentaria: Nuria Medina Santos